Vladimir Paškov

Vladimir Paškov (ka Vladimir Paschkow; 11. juuni 1904 Ilūkste vald, Kuramaa kubermang – 19. september 1969 Tartu) oli Eesti arstiteadlane, endokrinoloog, rahvuselt venelane.Eesti teaduse biograafiline leksikon, 3. köide

Elulugu
Vladimir Paškov oli proviisori poeg.

Ta lõpetas 1920. aastal Tartu Vene Eraühisgümnaasiumi ja 1925. aastal Tartu Ülikooli, kus oli õppinud arstiteadust. 

Ta oli aastatel 1926–1927 Tartu Ülikooli närvikliiniku assistent, 1927–1933 Tartu Pärmivabriku Vesiravila laborant, 1933–1941 Tartus sise- ja närvihaiguste arst, ka Tartu Ülikooli närvikliiniku mittekoosseisuline assistent, 1941–1944 oli Nõukogude Liidus, 1945–1946 Tartu Vesiravila juhataja, lõi 1946 sellest III Tartu Sisehaiguste Kliiniku, viimasest 1951 omakorda Vabariikliku Struumatõrje Dispanseri, oli aastani 1969 selle peaarst, ühtlasi 1959–1969 Eesti NSV peaendokrinoloog. Pani aluse endokrinoloogiale kui erialale Eestis.

Teadlasena uuris ta endokrinoloogiliste haiguste, eriti kilpnäärmehaiguste ravi korraldust. Temalt ilmus üle 20 teaduspublikatsiooni.

Ta oli NSV Liidu Ülemnõukogu saadik (1958–1960). NLKP liige alates 1960.

Tunnustus
1952 – Eesti NSV teeneline arst

Teoseid
 Zur Frage des kongenitalen Defekts der Mm. Pectorales maj. et min. der Brustdrüse derselben Seite. // Folia Neuropathol. Est. VI, Tartu (1926)
 Zur Frage der Abmagerung bei encephalitis epidemica. // Folia Neuropathol. Est. VII, (1927)
 Über hämorhhagische Encephalitis. // Folia Neuropathol. Est. VII, (1927)
 Endeemiline struumasse haigestumine Eesti NSV-s kohaliku patoloogia nähtusena Baltimail. // Eesti NSV terap. vab. konv. Tallinn, 1959.

Isiklikku
Vladimir Paškov oli Aleksandr Paškovi isa. 

Viited

Kirjandus
 Album Academicum Universitatis Tartuensis 1918–1944. Trt, 1994, II, 62
 EE 14, 362
 Merila-Lattik, H. Eesti arstid 1947–1997. Tallinn, 1997, 279
 Eesti NSV teeneline arst V. Paškov 60-aastane. // NET (1964) 4, 64
 Vladimir Paškov. Nekroloog. // NET (1969) 6, 454–456
 Tartu Ülikooli Kliinikum 200, 312, 362
 100 aastat Vladimir Paškovi sünnist. // EA (2004) 8, 576.

 Vladimir Paškov. Edasi, 20. september 1969, nr 221, lk 4

Kategooria:Eesti arstiteadlased
Kategooria:Eesti endokrinoloogid
Kategooria:Arstide Koja liikmed
Kategooria:Tartu Ülikooli arstiteaduskonna vilistlased
Kategooria:Lenini ordeni kavalerid
Kategooria:Eesti NSV teenelised arstid
Kategooria:Eesti venelased
Kategooria:Sündinud 1905
Kategooria:Surnud 1969